รัฐบาลไทย-ข่าวทำเนียบรัฐบาล-มท.1 ติดตามสถานการณ์เหตุแผ่นดินไหวในเมียนมา พร้อมสั่งการทุกหน่วยงานเตรียมพร้อมช่วยเหลือประชาชน โดยขณะนี้ส่งผลกระทบแล้ว 3 จังหวัด เชียงราย เชียงใหม่ สกลนคร โดยทุกจังหวัดได้เข้าสำรวจ
วันเสาร์ที่ 18 พฤศจิกายน 2566
18/11/2566
มท.1 ติดตามสถานการณ์เหตุแผ่นดินไหวในเมียนมา พร้อมสั่งการทุกหน่วยงานเตรียมพร้อมช่วยเหลือประชาชน โดยขณะนี้ส่งผลกระทบแล้ว 3 จังหวัด เชียงราย เชียงใหม่ สกลนคร โดยทุกจังหวัดได้เข้าสํารวจ
มท.1 ติดตามสถานการณ์เหตุแผ่นดินไหวในเมียนมา พร้อมสั่งการทุกหน่วยงานเตรียมพร้อมช่วยเหลือประชาชน โดยขณะนี้ส่งผลกระทบแล้ว 3 จังหวัด เชียงราย เชียงใหม่ สกลนคร โดยทุกจังหวัดได้เข้าสํารวจและให้ความช่วยเหลือแล้ว พร้อมทั้งได้กําชับผู้ว่าฯ - ศูนย์ดํารงธรรม
มท.1 ติดตามสถานการณ์เหตุแผ่นดินไหวในเมียนมา พร้อมสั่งการทุกหน่วยงานเตรียมพร้อมช่วยเหลือประชาชน โดยขณะนี้ส่งผลกระทบแล้ว 3 จังหวัด เชียงราย เชียงใหม่ สกลนคร โดยทุกจังหวัดได้เข้าสํารวจและให้ความช่วยเหลือแล้ว พร้อมทั้งได้กําชับผู้ว่าฯ - ศูนย์ดํารงธรรมกระทรวงมหาดไทย สแตนบายรับแจ้งเหตุ/ขอความช่วยเหลือ ผ่านสายด่วน 1567 รวมถึงติดตามสถานการณ์ เตรียมสรรพกําลังอุปกรณ์ เครื่องจักร และกําลังพล พร้อมช่วยเหลือประชาชนตลอด 24 ชั่วโมง
เมื่อวันที่ 17 พ.ย. 66 นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงมหาดไทย เปิดเผยถึงกรณี เมื่อเวลา 08.37 น. ได้เกิดแผ่นดินไหวประมาณ 6.4 แมกนิจูด จุดศูนย์กลางประเทศเมียนมา ทางทิศตะวันตกเฉียงเหนือของ อําเภอแม่สาย จังหวัดเชียงราย ประมาณ 100 กิโลเมตร รับรู้แรงสั่นสะเทือนในพื้นที่จังหวัดเชียงราย แม่ฮ่องสอน พะเยา เชียงใหม่ ลําพูน ลําปาง น่าน แพร่ อุตรดิตถ์ ตาก สุโขทัย สกลนคร และกรุงเทพมหานคร โดยศูนย์อํานวยการบรรเทาสาธารณภัย กรมป้องกันและบรรเทาสาธารณภัย (ปภ.) ได้รับรายงานความเสียหาย 3 จังหวัด ได้แก่ จังหวัดเชียงราย เชียงใหม่ และจังหวัดสกลนคร โดยในส่วนของจังหวัดเชียงราย สามารถรับรู้แรงสั่นไหว 18 อําเภอ มีพื้นที่ได้รับผลกระทบ 5 อําเภอ โดยได้ตรวจสอบพบการกระเทาะออกมาของปูนฉาบที่เชื่อมระหว่างอาคารใหม่และเก่าของโรงพยาบาลเชียงรายประชานุเคราะห์ รวม 2 หลัง และจากการตรวจสอบความมั่นคงแข็งแรงของอาคารพบว่า ได้สร้างเพื่อรองรับแผ่นดินไหวได้ตามมาตราวัดริกเตอร์ได้ถึงระดับ 6 - 8 เพราะฉะนั้นโครงสร้างจึงไม่ได้รับกระทบ และสามารถใช้งานได้ตามปกติ ทั้งนี้ นายพุฒิพงศ์ ศิริมาตย์ ผู้ว่าราชการจังหวัดเชียงราย ได้มอบหมายเจ้าหน้าที่ออกสํารวจบ้านเรือนของประชาชนที่ไม่ได้สร้างเพื่อรองรับแผ่นดินไหวเพื่อป้องกันเหตุแล้ว นอกจากนี้พื้นที่อําเภอแม่สายได้รับรายงานพบคนงานก่อสร้างได้รับบาดเจ็บแขนซ้ายหัก จํานวน 1 คน เนื่องจากพลัดตกจากอาคารก่อสร้าง
“ในส่วนของจังหวัดเชียงใหม่ สามารถรับรู้ถึงแรงสั่นสะเทือนจากแผ่นดินไหวทั้ง 25 อําเภอ และมีพื้นที่ได้รับผลกระทบ 3 อําเภอ 4 ตําบล 4 หมู่บ้าน เป็นบ้านเรือนประชาชน 2 หลัง และโรงเรียน 2 แห่ง คือ 1. อําเภอสันทราย จํานวน 1 จุด โดยพบอาคารของโรงเรียนบ้านป่าก้าง ได้รับความเสียหาย (เสาอาคารเรียนบางหลังมีเศษปูนกะเทาะ) โดยนายอําเภอสันทราย พร้อมเจ้าหน้าที่ อปท. และผู้อํานวยการโรงเรียนบ้านป่าก้าง ร่วมสํารวจและติดตามผลกระทบอาคารที่ได้รับความเสียหาย และให้นักเรียนใช้อาคารอื่นเรียนไปพลางก่อน 2. อําเภอเชียงดาว จํานวน 1 จุด โดยพบบ้านเลขที่ 441/1 ม.6 ต.เชียงดาว ได้รับความเสียหายบางส่วน (กระเบื้องหลังคาหน้ามุกได้รับความเสียหาย) โดยนายอําเภอเชียงดาว และเจ้าหน้าที่ อปท. ได้สํารวจความเสียหาย และให้ความช่วยเหลือตามระเบียบกฎหมายที่เกี่ยวข้อง และ 3. อําเภอแม่แตง จํานวน 2 จุด โดยจุดแรกพบบ้านเลขที่ 15 ม.3 ต.ป่าแป๋ ได้รับความเสียหายบางส่วน (ผนังห้องครัวได้รับความเสียหายบางส่วน) และจุดที่สอง บริเวณโรงเรียนวัดหนองออน ม.10 ต.อินทขิล พบโคนเสามีรอยแตกร้าว 2 จุด โดยนายอําเภอแม่แตง อปท. ได้สํารวจความเสียหาย และให้ความช่วยเหลือตามระเบียบกฎหมายที่เกี่ยวข้อง นอกจากนี้ สําหรับพื้นที่บริเวณเขื่อนและอ่างเก็บน้ํา หน่วยงานในสังกัดกรมชลประทานได้ทําการสํารวจแล้วไม่พบความเสียหาย และยังมีสภาพที่มั่นคงแข็งแรง รวมถึงโบราณสถาน โรงเรียน โรงพยาบาล และสถานที่อื่น ๆ ฝ่ายปกครองได้บูรณาการทีมงานตรวจสอบแล้วไม่พบความเสียหาย โดยพบว่ายังมีความสมบูรณ์ และความมั่นคงแข็งแรง และในส่วนของจังหวัดสกลนคร รับรู้ถึงแรงสั่นสะเทือนที่โรงพยาบาลศูนย์สกลนคร อาคารอุบัติเหตุฉุกเฉินและผู้ป่วยนอก ตั้งแต่ชั้นที่ 7 - 9 อาคารได้รับความเสียหายเกิดรอยร้าวบางส่วน โดยจังหวัดได้สั่งการให้มีการอพยพผู้ป่วยและเจ้าหน้าที่ออกจากอาคาร และสั่งปิดการใช้อาคารอุบัติเหตุฉุกเฉินและผู้ป่วยนอก ทั้งนี้ได้ประสานวิศวกรรมสถานแห่งประเทศไทยดําเนินการตรวจสอบความมั่นคงแข็งแรงของอาคารแล้ว” นายอนุทินฯ กล่าว
นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงมหาดไทย กล่าวเพิ่มเติมว่า ตนได้สั่งการให้กรมป้องกันและบรรเทาสาธารณภัย กระทรวงมหาดไทย ได้ติดตามและประเมินสถานการณ์ร่วมกับจังหวัดที่ได้รับรู้ถึงแรงสั่นไหวและกรุงเทพมหานครอย่างต่อเนื่อง พร้อมทั้งชี้แจงทําความเข้าใจให้กับประชาชนได้รับทราบสถานการณ์ที่เกิดขึ้น ไม่ให้เกิดความตื่นตระหนก รวมถึงแนวทางการปฏิบัติตนให้ปลอดภัย และการให้ความช่วยเหลือของหน่วยงานราชการ และสําหรับพื้นที่ที่ได้รับความเสียหายต้องดําเนินการให้ความช่วยเหลือประชาชนผู้ประสบภัยตามระเบียบ หลักเกณฑ์ที่ทางราชการกําหนด พร้อมทั้งเน้นย้ําผู้ว่าราชการจังหวัดทุกจังหวัด และศูนย์ดํารงธรรมกระทรวงมหาดไทย ให้กําชับเจ้าหน้าที่ศูนย์ดํารงธรรมสแตนบายประสานงานและรับแจ้งขอรับความช่วยเหลือจากประชาชนผ่านช่องทางสายด่วนศูนย์ดํารงธรรม โทร. 1567 ตลอด 24 ชั่วโมง พร้อมทั้งให้ทุกหน่วยงานทั้งส่วนกลางและในระดับพื้นที่เปิดช่องทางการรับแจ้งความเสียหายจากประชาชน และติดตามสถานการณ์อย่างต่อเนื่อง รวมถึงจัดเตรียมสรรพกําลัง เครื่องมือ กําลังคน และอุปกรณ์สาธารณภัยให้พร้อมเข้าให้ความช่วยเหลือประชาชนโดยทันทีด้วย